钦定古今图书集成/明伦汇编/氏族典/第178卷 > 田汝成
## 钦定古今图书集成/明伦汇编/氏族典/第178卷 > 田汝成

按《明外史田汝成传》：“汝成，字叔禾，钱塘人。嘉靖五年
进士，授南京刑部主事。寻召改礼部，屡迁祠祭郎中，
广东佥事，谪知滁州，复擢贵州佥事，改广西右参议，
分守右江。莅右江数年，其绩甚著，寻迁福建提学副
使。汝成博学，工古文，尤善叙述。历官西南，谙晓先朝
遗事，撰《炎徼纪闻》。归田后，盘桓湖山，穷游浙西诸名”
胜，所论著甚多，时推其“博洽。”子艺蘅，字子萟，性放诞
不羁，嗜酒任侠。以岁贡生为徽州训导，罢归。作诗有
才调，为人所称。